**Szentendre Város Önkormányzat Képviselő-testületének**

**34/2017. (IX.15.) önkormányzati rendelete**

**a helyi adókról és az adózás rendjéről szóló 39/2009. (XI. 18.) Önk. sz. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében valamint a helyi adókról szóló 1990. évi C. törvényben kapott felhatalmazás alapján a helyi adókról és az adózás rendjéről szóló 39/2009. (XI.18.) Önk. sz. rendeletét az alábbiak szerint módosítja:

1. § A helyi adókról és az adózás rendjéről szóló 39/2009. (XI.18.) Önk. sz. rendelet (a továbbiakban: R.) 8. § helyébe a következő rendelkezés lép:

„8.§ Az adó mértéke:

a) nem lakás célú építmények esetében:

**aa)** - a város egész területén az építéshatóság által műhelynek minősített építmény, valamint a város rendezési tervében **Gip/1; Gip/2; Gip/3**, továbbá a Vasúti villasor – Kőzúzó utca – Kőzúzó köz által határolt területen található Gksz besorolású övezetben elhelyezkedő, a kereskedelmi rendeltetésű építmények kivételével minden típusú építmény után: 235 Ft/ m2

**ab)** - az e rendelet 1. sz. mellékletében meghatározott belvárosi-idegenforgalmi övezetben: 1290 Ft/ m2

**ac)** Szentendre Város helyi építési szabályzata szerint **ÜH/1, ÜH/2 és ÜH/3-H** jelű építési övezetben fekvő gazdasági épületeknél: 1165 Ft/ m2

**ad)** az aa) - ac) pontok hatálya alá nem tartozó építmények esetén: 610 Ft/ m2

b) lakás célú építmények esetében: 300 Ft/m²

c) üdülők esetében: 1350 Ft/m2”

2. § A R. az alábbi 14/B. §-al egészül ki:

„14/B.§ Mentes a magánszemélyek kommunális adója alól a hatályos helyi építési szabályzat szerint úsztatóteleknek minősülő földterület.”

3. § A R. 23/A. §-a az alábbi (6) bekezdéssel egészül ki:

„23/A.§ (6) Mentes a telekadó alól a hatályos helyi építési szabályzat szerint úsztatóteleknek minősülő földterület.”

4. § A R. 28. §-a az alábbi (3)-(4) bekezdésekkel egészül ki:

„28.§ (3) A 14/B.§-ban foglalt rendelkezéseket 2012. január 1-től kell alkalmazni.

(4) A 23/A. § (6) bekezdésében foglalt rendelkezéseket 2013. január 1-től kell alkalmazni.”

5. § (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2017. szeptember 14.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2017. szeptember 15-én került kihirdetésre.

**dr. Gerendás Gábor**

jegyző